OpenLLM-France/wikimedia huggingface dataset:
# Txibtxa

Txibtxa edo muiska Kolonbiako Andeetan, Ekialdeko mendilerroan, bizi den herria eta zibilizazioa izan zen, espainiarrek konkistatu eta ia-ia suntsitu zutena.
Espainiarrak Amerikara iritsi zirenean, txibtxak bost estatu txikitan banaturik zeuden, baina hizkuntza, erlijioa eta ohiturak berberak zituzten guztiek. Txibtxek kultura-maila handia lortu zuten, baina ez zuten idazkera ezagutzen. Artoa, patata, mandioka, kotoia eta tabakoa landatzen zuten eta gatza ustiatzen zuten. Gatza saltzera Peruraino eta Panamako istmoraino joaten ziren, urrearen truke. Oso trebeak ziren urrea lantzen. Zeramika-, eskultura- eta ehungintza-lan bikainak egiten zituzten. Txibtxek jainko asko gurtzen zituzten (eguzkia, ilargia eta zeruko argizagiak, besteak beste). Buruzagi berria hautatu behar zutenean, zeremonia bat egiten zuten eta buruzagi berria aintzira sakratuan murgiltzen zen, gorputza urre hautsez estalita; hortik sortu zen espainiarren artean El Doradoko kondaira. Jiménez de Quesadak konkistatu zuen txibtxen lurraldea 1536-1541. urteetan.
Azteka, Maia eta Inkekin batera, kulturalki Amerikako kontinenteko herrialderik aurreratuena zen. Espainiarren konkistaren garaian 500.000-3.000.000 tarteko herrialdea osatzen zutela uste da. Gaur egun 2005ean, Barne Ministroak egindako egindako zentsuaren arabera 14,051 Txibtxa bizi dira Kolonbian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .
* ↑ Ocampo López, 2007, p.52
* ↑ https://web.archive.org/web/20110707053159/http://www.sdp.gov.co/

## Kanpo estekak

* Laura Penagos Muiska jatorrizko euskalduna. Txapela Buruan, HamaikaTB, 2020

## Kanpo estekak

* Datuak: Q828578
* Multimedia: Muisca / Q828578
# Txigorgailu

Txigorgailu txigortzeko tresna da. Ogi-xerrak eta antzekoak txigortzeko erabiltzen dituzte, ogi txigortua edo tostadak ateraz. Txigorgailu modernoek bi ogi-xerra ondo txigortzeko 1000W eta 1-3 minutu behar dituzte.
Lehenengo patentea Frank Shailorrek egin zuen, 1909an, Ameriketako Estatu Batuetan.

## Erreferentziak

* ↑ Lur entziklopedietatik hartua.
* ↑ (Ingelesez) «Alan MacMasters: How the great online toaster hoax was exposed» BBC News 2022-11-19 (Noiz kontsultatua: 2023-02-02).

## Kanpo estekak

* Datuak: Q14890
* Multimedia: Toasters / Q14890
# Txikano

Txikanoak Estatu Batuetan bizi diren jatorri mexikarreko pertsonak dira. Hala ere, hitzak esanahi desberdinak hartzen ditu munduko toki desberdinetan. Hitza Txikano Mugimenduan hedatu zen, batez ere mexikar jatorriko estatubatuarren artean, mugimenduaren gailurrean 1960ko eta 1970eko hamarkadetan.
Txikano hitza lehen Mexikokoak ziren Estatu Batuetako lurraldeetan (Texas, Arizona, Mexiko Berria, Kalifornia, Utah eta Nevada batez ere) bizi diren hispanoak ere izendatzeko erabiltzen da.
Txikano terminoak konnotazio negatiboak izan ditzake Estatu Batuetan, eta haren ordez "mexikar amerikar", "hispano" eta "latino" erabiltzen dira batzuetan.

## Kanpo estekak

* Datuak: Q1307911
* Multimedia: Chicano / Q1307911
# Txiang Mai (probintzia)

Txiang Mai Thailandiako iparraldeko probintzia da, Birmaniarekin muga egiten duena (Iparraldeko lurraldea). 20.107 km$^2$ ditu, eta hiriburuak ere Txiang Mai du izena. Probintzia menditsua da, eta han dago Doi Pha Hom Pok mendia, Thailandiako gailur gorena (2.298 m). Laborantza (tea, arroza, lekadunak, tabakoa, fruitu-arbolak), zurgintza eta lurpeko aberastasunen ustiaketa (antimonioa, tungstenoa, eztainua) dira ekonomia-jarduera nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q233588
* Multimedia: Chiang Mai Province / Q233588
# Txibisto

Txibisto Bergarako (Gipuzkoa) musika areto eta diskoteka izan zen. 1984tik 1992ra arte irekita mantendu zen, eta Euskal Herri mailako gune erreferentzial izatea lortu zuen nazioarteko musika taldeen agertoki bilakatzearekin batera.

## Historia
### Sorrera

Txibistoren sorrera oso lotuta dago herriko beste hainbat ekimenerekin. Juven lokalean kontzertuak antolatzen hasi ziren gazte batzuen ekimenez sortu zen. Juveneko arrakastak ekimen berriak esploratzera eraman zituen, eta horrela sortu ziren beste proiektu batzuk; hala nola Verdury Hall-a, herriko azokan antolatu zituzten jaialdiak; Errege bezperan hamarkada oso batean Egan-en kontzertuak antolatu zituzten herriko frontoian, horrek bultzatu zuen urtarrilaren 5eko festa Bergaran; edo Ariznoa diskotekan antolaten zituzten gauak, horietako ezagunenak igandeetako Espuela fin de semana. Azkenik, musikarako grin horren ondorioz, euren kontzertu- eta diskoteka-aretoa sortu zuten: Txibisto.
1984. urtean ireki zituen ateak, Egan-en kontzertu batekin (Egan-en Hemen gaude diskoaren azal bilakatu zena) eta 1992. urtean itxi zen, Ian Gillan, Deep Purple-eko abeslariaren kontzertuarekin. Batez ere bi faktorek bultzatuta: poliziak atetik gertu jarritako kontrolak eta diskoteketara joateko ohitura-aldaketa.

### Bultzatzaileak

Bost kidek sortu eta bultzatu zuten proiektua:
* Fernando Otaño.
* Felix Zubia 'Sanpru'.
* Jesús Bolibar 'Boli'.
* Iñaki Pedrejón.
* Julen Narbaiza.

## Kontzertuak
### Nazioartekoak

Ramones, Pixies, Toy Dolls, GBH, UK Subs, Cockney Rejets, Sepultura, Mecano, Ian Gillan...

### Euskal Herrikoak

Hertzainak, Egan, RIP, Cicatriz, La Polla, Kortatu, Barricada, The Allnighters...
Hertzainak-ek 1991n grabatu zuen zuzeneko disko bikoitza bertan eta Eganen Hemen gaude diskoaren azala aretoaren inaugurazio eguneko argazki bat da.

## Oinordetza

Herriko Jam aretoak hartu zuen lekukoa: 1992an itxi zuten Txibisto, baina eragin zuen beste bergarar batzuek Jam aretoa irekitzea 1996an. Jam ere kontzertu-leku erreferentea izan zen hainbat urtez.

## Erreferentziak

* ↑ «Txibisto aretoaz eta aurreko garaiaz, orduko lantalde berezia bidelagun - Bergara» Goiena.eus (Noiz kontsultatua: 2023-03-11).
* ↑ (Gaztelaniaz) «El Txibisto está vivo en el recuerdo» El Diario Vasco 2009-12-06 (Noiz kontsultatua: 2023-03-11).
* ↑ (Ingelesez) Pixies setlist at Sala Txibisto. .
* ↑ (Gaztelaniaz) Sepultura entrada Txibisto. .
* ↑ (Gaztelaniaz) «The Allnighters: Tributo a Dr. Feelgood (+ entrevista)» bilbaoenvivo 2014-11-16 (Noiz kontsultatua: 2023-03-11).
* ↑ «Zuzenean 19.1.91» www.badok.eus (Noiz kontsultatua: 2023-03-11).

## Kanpo estekak

* Datuak: Q117071354
# Unanibia

Unanibia Espainiako Alderdien Legea onartu ondoren Andoainen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.502 izan ziren boto nuluak, emandako botoen %18,51.

## Ikus, gainera

* Espainiako Alderdien Legea

## Kanpo estekak

* Datuak: Q12268568
# Unama

Unama Ziburuko Zubeldia familiako lau kidek sortu musika taldea da.

## Taldea

Taldean bi anai-arreba pare dira (alde batetik Nahia eta Unai, bertzetik Domeka eta Kamila), elkarren artean kusiak. Zubeldia familian betidanik kantatu izan dute biziki. Bi neskak elkarrekin ibiltzen ziren maiz, eta mutilak berdin, usu kantuz ere. Egun batez, neskei Ikastolaren aldeko kantaldi batean parte hartzeko galdegin zieten, eta neskek mutilei laguntza eskatu. Hola hasi ziren lauak kantuz, 2000. urtean. Arrakasta pixka bat bildu baitzuten, kantuak sortzen hasi ziren eta 2005ean atera zuten lehen diska. Bigarrena, Iduzki xuria, 2019an atera zuten, Usopop elkartearekin. Kamilak Saioa taldean ere parte hartzen du Marieder Iriartekin batera. Nahia Lumi bikotean ari da Manu Matthysekin.

## Diskografia

* Unama (2005, Kultulan Diskak)
* Iduzki xuria (2019, UsoPop Diskak)

## Erreferentziak

* ↑ «Unama» www.badok.eus (Noiz kontsultatua: 2019-04-09).
* ↑ «Iduzki xuria» www.badok.eus (Noiz kontsultatua: 2019-04-09).

## Kanpo estekak

* Datuak: Q31723098
# Unalaska (Alaska)

Unalaska (aleutieraz: Iluulux̂) Ameriketako Estatu Batuetako hiri bat da. Aleutians West Census Arean kokatuta dago, Alaska estatuan. 4.254 biztanle ditu, 550,828972 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-06).

## Ikus, gainera

* Aleutians West Census Area

## Kanpo estekak

* Datuak: Q79982
* Multimedia: Unalaska Island / Q79982
# Unamunoren Museo-etxea

Unamunoren Museo-etxea Espainiako Salamanca hiriko erdigune historikoan dagoen etxebizitza da. Etxea Salamancako Unibertsitatearena da eta XVIII. mendean eraiki zen. Urtetan Errektore-etxea izan zen. Oso ezaguna da bertan Miguel Unamuno bizi izan zelako kargu hori lehen aldiz bete zuenean. XX. mendeko 50. hamarkadatik idazlea Salamancan bizi izan zen garaietara eskainitako museoa da. Salamancako Unibertsitatearen Artxibategi eta Liburutegi Zerbitzuaren menpe dago.

## Historia

Eraikinaren altxatzea 1758ko ekainaren 3an onartu zen, Unibertsitatearen Irakasleen Batzarrean. Eraikitzeko lanek 1758tik 1762ko abenduaren 13 arte iraundu zuten. Arkitektoa Andrés García de Quiñones izan zen, hiriko lan handien egilea, esaterako Udaletxearen eta Plaza Nagusiarena. Unamuno, greziera klasikoaren katedratikoa zen Salamancako Unibertsitatean eta 1900 errektore kargua lortu zuen. Urte horretatik etxe horretan bizi izan zen, eta bertan bere poemak eta eleberri nagusiak idatzi zituen.
1952a eraikina museo gisa moldatzeko lehen lanak egin ziren. Bigarren solairuan altzariak kokatu ziren. Baita Unamunoren liburutegia bertan egokitu zen. 6.000 liburu dira eta idazleak Unibertsitatearen eskuetan utzi zituen. 1976-1977 ikasturtean etxea garai horietara egokitzeko lanak egin ziren, nolabait XX. mendeko girora moldatzeko. 1996an museoa publikoari ireki zitzaion.

## Ezaugarriak

Eraikina Libreros kalearen eta Calderón de la Barca kalearen izkinak dago, antzinako Eskola Nagusien eskuineko fatxada nagusiaren eskuineko aldean. Apainketa nagusia ateladan ikus daiteke: Salamancako Unibertsitatearen armarria, "OMNIVM SCIENTARVM PRINCEPS SALMANTICA DOCET" lemarekin.
Eraikinak laukizuzeneko oinplanoa du, bi solairuekin. Behekoan Areto Ofiziala dago; horretan Unibertsitateko klaustroak egiten ziren eta orain musika katedra da. Lehen solairuan etxebizitza eta bulegoak daude.

## Iruditegia

* Kalea gauean.
* Etxearen fatxada.
* Logela.
* Barruko ikuspegia.
* Unamunoren liburutegia.

## Erreferentziak

* ↑ Julián Álvarez Villar, (2001), La Universidad de Salamanca: arte y tradiciones, Salamanca, 124 or.
* ↑ Velasco Sánchez, José-Tomás (2015), Guía de los Museos de Salamanca. Una visita alternativa. Salamanca a través de sus Museos. Madril, Bubok Publishing. ISBN 978-84-686-6710-2

## Kanpo estekak

* Ministerioaren webgunea. - Idazleen museoie eskainitako webgunea.
* Museo-etxearen webgunea - Salamankako Unibertsitatearen informazioa.
* Datuak: Q2840268
* Multimedia: Casa-Museo de Unamuno (Salamanca) / Q2840268
# Unamunoren zutabea

Unamunoren zutabea, edo Miguel Unamunori monumentua, Bilboko Miguel Unamuno plazan dagoen zutabe eta monumentu bat da. 1984an ezarri zen zutabea toki horretan, bi pieza batuz, batetik Victorio Machok egindako busto bat, eta besterik zutabe korintiarra, Ramón Lezea arkitektoaren lana.

## Bustoaren historia

Macho eskultoreak zenbait busto egin zituen Unamunoren buruarenak, eredu berari jarraiki, 1929an seguruenik Machok Unamunori Hendaian erbesteratuta zegoela egindako bisita baten ondoren eginak.
Zutabearen gainean jarritako bustoa, desagertu egin zen bertatik 1999ko ekainean, Euskal Herritarrok taldeak mitin bat egin zuen garaian (hauteskundeetarako astebete falta zen), Txabi Etxebarrieta oroitzeko ekitaldia izan zen batean (Etxebarrieta plaza horretan bizi izan zen). Burua, maleta batean sartuta, Ibaiazabal garbitzen ari zirela agertu zen ibaian, San Anton zubiaren parean, 2000ko urtarrilaren 19an. Bitartean, erreplikak egitea agindu ziren, eta bat jarria zen zutabean, beste bat Arte Ederren museora eraman zuten, eta zutabeko originala agertu zenean hura udalatxera eraman zuten.

## Erreferentziak

* 1 2 «Bilbaopedia - Escultura de Miguel Unamuno» www.bilbaopedia.info (Noiz kontsultatua: 2023-01-27).
* ↑ (Gaztelaniaz) «Unamuno, el filósofo incomprendido» Hoy 2011-12-31 (Noiz kontsultatua: 2023-01-27).
* ↑ (Gaztelaniaz) Escultura: Miguel de Unamuno, en el Palacio de Anaya ✔️. 2021-03-09 (Noiz kontsultatua: 2023-01-27).
* ↑ (Gaztelaniaz) Martinez, Jonathan. (2019-11-23). «Estatuas de Bilbao» GARA (Gara / Naiz) (Noiz kontsultatua: 2023-01-27).
* ↑ «Unamunoren burua» Bilboko Arte Ederren Museoaren (Noiz kontsultatua: 2023-01-27).

## Kanpo estekak

* Datuak: Q116445866
* Multimedia: Monument to Miguel de Unamuno in Plaza Miguel de Unamuno / Q116445866
# Unalakleet (Alaska)

Unalakleet (iñupiaqeraz: Uŋalaqłiit) Ameriketako Estatu Batuetako hiri bat da. Nome Census Arean kokatuta dago, Alaska estatuan. 765 biztanle ditu, 16,071437 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-06).

## Ikus, gainera

* Nome Census Area

## Kanpo estekak

* Datuak: Q79812
* Multimedia: Unalakleet, Alaska / Q79812
# Unamendi

Unamendi Gipuzkoako mendia da, 898 metro ditu eta Altzaniako mendilerroan kokatuta dagoena.

## Erreferentziak

* ↑ Gailurraren izena: Unamendi (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Unamendi (Mendikat)

## Ikus, gainera

* Euskal Herriko mendiak
* Gipuzkoako mendien zerrenda

## Kanpo estekak

* luberri.net webgunean
* Datuak: Q56887280
# Unamunoren erretratua

Unamunoren erretratua Joaquín Sorolla Bastida margolari valentziarrak 1910ean egindako erretratua da; izan ere, lana bukatu gabe dago. Gaur egun Bilboko Arte Ederren Museoan gordeta dago. Mugimendu postinpresionistaren margolana da.

## Ezaugarriak

1890. hamarkadan Sorolla erretratuak egiteari ekin zion. Haren erretratuen protagonistak batez ere une hartako pertsonai ezagunak ziren: Benito Pérez Galdós, Ramiro de Maeztu, Vicente Blasco Ibáñez, Alfontso XII.a Espainiakoa, Pio Baroja, Miguel Unamuno... Unamunorena New Yorken ireki behar zen espainiar ospetsuen galeria batean jartzeko zen; proiektua azkenik ez zen burutu eta lana bukatu gabe gelditu zen.
Margolan hau 1910ean egin zuen eta, Sorollaren lanetan ohikoa denez, marrazkia ez da desagertzen, argia oso berezia da eta margolanaren protagonistaren kontornoa markatzen du. Lanak, bestetik, idazlearen psikologia azpimarratzen du, haren harrokeria.

## Erreferentziak

* ↑ https://web.archive.org/web/20170421094321/https://www.museobilbao.com/obras-comentadas/sorolla-joaquin-98

## Kanpo estekak

* (Gaztelaniaz):Facundo Tomás eta Felipe Garinek idatziatako Sorollak egindako erretratuei buruzko lana.
* Datuak: Q18686603
# Tréflaouénan

Tréflaouénan (bretainieraz Trelaouenan) Bretainiako Finistère departamenduko udalerri bat da.

## Kanpo estekak

* Datuak: Q622480
* Multimedia: Tréflaouénan / Q622480
# Tréflez

Tréflez (bretainieraz Trelez) Bretainiako Finistère departamenduko udalerri bat da.

## Kanpo estekak

* Datuak: Q474781
* Multimedia: Tréflez / Q474781
# Tréduder

Tréduder (bretainieraz Treduder) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q224966
* Multimedia: Tréduder / Q224966
# Trédias

Trédias (bretainieraz Trediarn) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q635956
* Multimedia: Trédias / Q635956
# Trédion

Trédion (bretainieraz Tredion eta galoz Terdion) Morbihan departamenduan dagoen Bretainiako udalerria da.

## Kanpo estekak

* Datuak: Q127891
* Multimedia: Trédion / Q127891
# Trédrez-Locquémeau

Trédrez-Locquémeau (bretainieraz Tredraezh-Lokemo) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q193539
* Multimedia: Trédrez-Locquémeau / Q193539
# Trédaniel

Trédaniel (bretainieraz Trezeniel) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q682251
* Multimedia: Trédaniel / Q682251
# Trédarzec

Trédarzec (bretainieraz Tredarzeg) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q214420
* Multimedia: Trédarzec / Q214420
# Tréflévénez

Tréflévénez (bretainieraz Trelevenez) Bretainiako Finistère departamenduko udalerri bat da.

## Kanpo estekak

* Datuak: Q495651
* Multimedia: Tréflévénez / Q495651
# Trebudannon

Trebudannon, kornubieraz: Trebydannan, Ingalaterrako Kornualles konderriko herrixka bat da, St Columb Major parrokian.

## Kanpo estekak

* Datuak: Q7837416
* Multimedia: Trebudannon / Q7837416
# Trebostovo

Trebostovo Eslovakiako udalerri bat da, Martingo barrutian kokatuta. 13,12 km²ko azalera du eta 574 biztanle 2017ko datuen arabera.

## Historia

Idatzizko lehen aipamena 1261. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1112349
* Multimedia: Trebostovo / Q1112349
# Trebouxia

Trebouxia zelula bakarreko alga berdeen generoa da. Organismo fotosintetikoak dira, eta eskualde polar, tropikal eta epeletako ia habitat guztietan egon daitezke. Liken formako onddoekin harreman sinbiotikoetan ager daitezke, edo bizitza libreko organismo gisa biziraun dezakete, bakarka edo kolonietan.
Trebouxia likenen artean fotobionte ohikoena da. Itsasoko, ur gezako eta lehorreko ekosistemen lehen mailako ekoizlea da.
Karotenoideak eta a zein b klorofilak erabiltzen ditu eguzkitik energia produzitzeko eta animalia eta intsektuak mantenugaiekin hornitzeko”.
Habitataren egoeren aldaketen, ur gezaren kalitatearen, kutsadura atmosferikoaren, karbono dioxidoaren kontzentrazioaren eta klima-aldaketaren bioindikatzaile ona da.
Bizi-ziklo konplexua du, hainbat hamarkadatan, ez zen ezagutzen ugalketa sexualaren presentzia genero honetan. Hala ere, duela gutxi birkonbinazio-proba molekularrek eta zigotoak sortzeko gametoen fusio sexualen behaketak ugalketa sexuala dagoela iradokitzen dute.

## Habitata eta ekologia

Trebouxia genero autotrofo fotosintetikoa da, naturaren ia ingurumen-baldintza guztietan egon daitekeena. Tropikoetan, Artikoan, Antartikoan, baso borealetan, ur gezan, itsasoan, arroka biluzietan, egur hondakinetan, zuhaitzen azalean, hareharrian, lurrean eta basamortu bero eta erdi-idorretan aurki daiteke.

## Organismoaren deskribapena
### Morfologia

Trebouxia generoko algak, alga unizelular esferikoak dira, izar formako kloroplastoak edo pirenoide bakar bati agregaturako kloroplastoak dituzte. Zelulen tamina 8 eta 21μm-koak izaten dira. Bi taldetan banatzen dira, zelula begetatiboen formaren eta kromatofoaren izaeraren arabera. Lehenengo multzoan, kromatoforoak posizio parietalean kokatzen dira zelula-zatiketan, eta zelula begetatiboak elipsoidalak dira. 2. taldean, ertz leuneko kromatoforoak zelularen erdian kokatzen dira zelula-zatiketan.

## Erreferentziak

* ↑ «The Freshwater algal flora of the British Isles: an identification guide to freshwater and terrestrial algae» Choice Reviews Online 49 (12): 49–6880-49-6880. 2012-08-01 doi:10.5860/choice.49-6880. ISSN 0009-4978. (Noiz kontsultatua: 2023-04-27).
* 1 2 Nardon, P.; Charles, H.. (2001). «Morphological Aspects of Symbiosis» Cellular Origin, Life in Extreme Habitats and Astrobiology (Springer Netherlands): 13–44. ISBN 978-1-4020-0189-5. (Noiz kontsultatua: 2023-04-27).
* ↑ (Ingelesez) Algae and Cyanobacteria in Extreme Environments. doi:10.1007/978-1-4020-6112-7. (Noiz kontsultatua: 2023-04-27).

## Kanpo estekak

* Datuak: Q653846
* Espezieak: Trebouxia
# Trebra

Trebra Alemaniako udalerria da. Turingia estatuan dago, Kyffhäuserkreis barrutian. 2014an 293 biztanle zituen 7,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627678
* Multimedia: Trebra / Q627678
# Trebsen

Trebsen Alemaniako hiri-udalerri bat da, Saxonia estatuan. Azken zentsuaren arabera 3.762 biztanle zituen, 35,03 kilometro koadroko azaleran.

## Kanpo estekak

* Datuak: Q10777
* Multimedia: Trebsen/Mulde / Q10777
# Trebuchet MS

Trebuchet MS :
| Datuak |||
| Mota | Sans-serif | Sans-serif |
| Sorrera data | 1996 | 1996 |
| Diseinatzailea(k) | Vincent Connare | Vincent Connare |
| Enpresa | Microsoft | Microsoft |
| Adibidea |||
Trebuchet MS sans-serif motako letra-tipo bat da, Vincent Connarek Microsoftentzako 1996an garatutakoa. Microsoftek web diseinurako egokia den letra-tipo bezala definitzen du hau. Windows XP sistema eragilearen izenburu-barran lehenetsi bezala erabiltzen dena da.

## Kanpo estekak

* Datuak: Q1631297
* Multimedia: Trebuchet MS / Q1631297
# Treboeth

Treboeth edota Tre-boeth, Galesko Swansea hiriko auzune eta udalerri bat da.

## Kanpo estekak

* Datuak: Q7837402
# Treboniano Galo

Kaio Vibio Treboniano Galo (latinez: Gaius Vibius Trebonianus Gallus; Italia, 206 – Interamna, 253ko abuztua) erromatar enperadorea izan zen, 251tik hil zen arte, Volusiano semearekin batera.
Galo familia zahar eta errespetagarri batean jaio zen. Senatari mailako familia zeukan edonork bezala, izendapen politiko eta militar ohikoak jaso zituen estreinako urteetan. 250ean kontsul sufekto izendatu zuten, eta, ondoren, Mesia probintziako gobernatzailea. Horrek erakusten zuen Dezio enperadoreak konfiantza zuela harengan. Mesian, godoen inbasioei aurre egiten zien buru nagusia bilakatu zen Galo. Ospe handia zuen armadan barnan.
251ko uztailaren batean, Dezio eta Herenio Etrusko enperadoreak godoen aurkako borrokan hil ziren. Hori entzunda, soldaduek Galo aldarrikatu zuten enperadore, Hostilianoren, Dezioren semearen gainetik. Galok ez zuen postua arbuiatu, baina Hostiliano onartu zuen, aldi bereko enperadore bezala, beste gerra zibila ekiditeko nahian. Hala ere, izurrite batek berehala hil zuen Hostiliano. Inperio osoa bere esku, Galok Volusiano semea enperadorea ere izendatu zuen.
Aurrekoek bezala, Galok ez zuen agintaldi barerik. Ekialdean, Sapor I.ak, pertsiarren erregeak, Siria probintzia konkistatu zuen, Erromak erantzun ezinean. Danubioko mugan, godoek berriro borrakari ekin zioten, 251ko bake-hitzarmena gorabehera. Horrek ez zuen armada poztu. Emilianok, Panoniako gobernatzaileak, haren ekimenean godoen kontra borrokatu eta garaitu zituenean, armadek enperadore aldarrikatu zuten.
Usurpatzaile honi aurre egiteko asmotan, Galok armadak Erromara ekarri zituen. Rhin ibaiko muga hutsik utzi zuen legioak Emilianoren kontra egiteko. Hala eta guztiz ere, Emiliano Erromara abiatu zen, boterea eskuratzera. Galok ezin izan zuen Emilianoren kontra borrokatu. 253ko abuztuan bere soldaduek Volusianorekin batera hil zuten.
* Datuak: Q171023
* Multimedia: Trebonianus Gallus / Q171023
# Unibertsitate-Estadio Olinpikoa

Unibertsitate-Estadio Olinpikoa (gaztelaniaz: Estadio Olímpico Universitario), hasieran Unibertsitate-Hiriko Estadioa eta batzuetan Mexiko 68ko Estadioa deitua, erabilera anitzeko kirol-esparru bat da, Mexikoko Unibertsitate Nazional Autonomoarena (UNAM) dena. 1952an eraikia Mexiko Hirian dago, bertoko Unibertsitate-Hirian hain zuzen ere, eta ondorioz, 2007tik aurrera UNESCOren Gizateriaren Ondarearen zerrendan dago. Augusto Pérez Palacios, Jorge Bravo eta Raúl Salinas Moro arkitektoek egina, herrialdeko bigarren estadiorik handiena da, Estadio Aztekaren ondoren, eta 72.000 ikusle hartzeko gaitasuna du. 1968ko Olinpiar Jokoen egoitza nagusia izan zen, irekiera eta itxiera zeremoniak eta atletismo-probak bere baitan hartuz.

## Erreferentziak

* ↑ (Gaztelaniaz) González Franco, Lourdes Cruz. (2010). «El Estadio Olímpico Universitario del Pedregal. Permanencia y vigencia» Bitácora (Facultad de Arquitectura UNAM) 21.

## Kanpo estekak

* Datuak: Q767558
* Multimedia: Estadio Olímpico Universitario / Q767558